Eelnõu
NARVA LINNAVOLIKOGU
MÄÄRUS

Narva										__.__.____nr ____


Narva üldhariduskooli kuld- ja hõbemedaliga lõpetajatele toetuse andmise kord

	Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel



§ 1.  Üldsätted
(1) Määrusega sätestatakse Eesti hariduse infosüsteemi andmetel Narva üldhariduskooli gümnaasiumiastmes õppinud ning selle kuld- või hõbemedaliga lõpetanud õpilastele ühekordse toetuse (edaspidi toetus) andmise kord.
(2) Määruse eesmärk on motiveerida õpilasi saavutama parimaid õpitulemusi, sooritada edukalt riigieksameid, innustada teistele eeskujuks olema.
(3) Kolme riigieksami keskmise tulemuse arvutamisel liidetakse riigieksamitel saadud pallid. Võõrkeele ja eesti keele rahvusvaheliselt tunnustatud eksamite sooritamisel võrdsustatakse eksamitulemused järgmiselt: saavutatud C1-tase võrdub 100 palliga, saavutatud B2-tase võrdub 90 palliga.
(4) Toetuse määrad kehtestab Narva Linnavalitsus korraldusega.

§ 2.  Medaliga lõpetajatele toetuse andmine
(1) Toetus antakse gümnaasiumi hõbemedaliga lõpetajale, kelle kolme riigieksami keskmine tulemus on vähemalt 75 palli ning gümnaasiumi kuldmedaliga lõpetajale, kelle kolme riigieksami keskmine tulemus on vähemalt 85.
(2) Medaliga lõpetamise puhul toetuse saamiseks esitab lõpetaja kooli lõpetamise aasta ajavahemikul 26.06-01.07 määruses sätestatud korras toetuse andmiseks eelduste puhul Narva Linnavalitsuse Kultuuriosakonnale kirjaliku taotluse (lisatud), kus tuuakse esile järgmised andmed: tunnustamisele esitatava lõpetaja ees- ja perekonnanimi, e-posti aadress, isikukood, arvelduskonto number, maksuvaba tulu alammäära kohaldamine.

§ 3.  Toetuse saamiseks esitatud taotluste menetlemine
(1) Narva Linnavalitsuse Kultuuriosakond selgitab määruses sätestatud alustel medaliga lõpetanu esitatud taotluse põhjendatust ning otsustab toetuse andmise või mitteandmise teavitades sellest taotluse esitajat taotluses märgitud e-posti aadressile 10 päeva jooksul alates taotluse registreerimisest.
(2) Kultuuriosakond keeldub toetuse andmisest:
1) kui taotluse esitamise tähtaeg on möödunud;
2) kui taotluses esitatud andmed on puudulikud või ei vasta tegelikkusele.
(3) Toetuse andmise puhul kantakse toetus lõpetaja isiklikule pangakontole üle hiljemalt 15. juuliks.

§ 4.  Rakendussätted
Määrus jõustub seadusega sätestatud korras.





Linnavolikogu esimees

Narva Linnavolikogu __.__.____. a määruse nr ____ lisa





T A O T L U S
medaliga lõpetamise puhul toetuse saamiseks





Mina, ___________________________________, isikukood ________________________, taotlen medaliga lõpetamise puhul toetust. Toetuse summa väljamakset palun teha arvelduskontole nr __________________________, konto omanik _____________________.

Väljamakse tegemisel palun kohaldada maksuvaba tulu alammäära:
JAH				EI   


e-posti aadress: __________________________________________________





___________________________				____________________________
Taotleja nimi							Taotluse esitamise kuupäev

PROTOKOLLILINE OTSUS




Narva üldhariduskooli kuld- ja hõbemedaliga lõpetajatele toetuse andmise kord



Narva Linnavalitsus o t s u s t a b:

1. Taotleda Narva Linnavolikogus määruse kehtestamist vastavalt lisatud eelnõule.

1. Volitada Narva abilinnapead Vjatšeslav Konovalov nimetatud küsimust ette kandma Narva Linnavolikogus.





Tarmo Tammiste						Ants Liimets
Linnapea							Linnasekretär

Õ I E N D


Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel

Määrusega sätestatakse Eesti hariduse infosüsteemi andmetel Narva üldhariduskooli gümnaasiumiastmes õppinud ning selle kuld- või hõbemedaliga lõpetanud õpilastele ühekordse toetuse (edaspidi toetus) andmise tingimused ja selle väljamaksmise kord.

Narva linn on juba aastaid tunnustanud rahalise toetusega oma parimaid lõpetajaid – neid, kes on õppinud Narva üldhariduskooli gümnaasiumiastmes ning on selle lõpetanud hõbe- või kuldmedaliga.  2015. a said 25 kuldmedaliga lõpetajat ühekordse toetuse 320 euro ulatuses ja kullast medaljoni ning 17 hõbemedaliga lõpetajat said ühekordse toetuse 200 euro ulatuses ning hõbemedaljoni.

Vastavalt haridus- ja teadusministri 09.08.2010 määruse nr 37 „Õpilase tunnustamise tingimused ja kord“ § 3 otsustab gümnaasiumilõpetaja kuld- või hõbemedaliga tunnustamise kooli õppenõukogu. Kuldmedaliga tunnustatakse gümnaasiumilõpetajat, kelle kõigi õppeainete kooliastmehinne on «väga hea». Hõbemedaliga tunnustatakse gümnaasiumilõpetajat, kellel kuni kahes õppeaines on kooliastmehinne vähemalt «hea» ja ülejäänud õppeainetes «väga hea».

Medaliga lõpetamise otsustamisel  ei võta kool aluseks riigieksameid. See tähendab, et ühekordse toetuse määramise ainukeseks tingimuseks on kooli õppenõukogu otsus ning toetuse ülekandmisel toetutakse õppenõukogu otsusele ning EISi andmetele medali tellimisest. Samas on märkimisväärseks tendentsiks kujunemas gümnaasiumi medaliga lõpetajate arvu kasv, nt 2013.a oli medaliga lõpetajate arv 37, 2014.a – 33, 2015.a – 42. Paraku ei kaasne lõpetajate arvu kasvuga riigieksamite tulemuste parenemist, kaugeltki kõik medaliga lõpetajate riigieksamite tulemused ei ole piisavalt kõrged.  Kuldmedaliga lõpetajate keskmine tulemus 2013.a oli 87,23. Samal aastal sai kuldmedali 26 lõpetajat, neist 16 olid riigieksamite keskmine tulemus üle 85. Kuldmedaliga lõpetajate keskmine tulemus 2014.a oli 81,44, samal aastal said kuldmedali 19 lõpetajat, neist ainult 7 olid riigieksamite keskmine tulemus üle 85. Kuldmedaliga lõpetajate keskmine tulemus 2015.a oli 82,6., samal aastal sai kuldmedali 25 lõpetajat, neist 13 olid riigieksamite keskmine tulemus üle 85.

EESTI VABARIIK
Hõbemedaliga lõpetajate keskmine tulemus oli 2013. a 80,85, kokku oli sel aastal 11 hõbemedaliga lõpetajat, neist 11 ületasid 75 palli läve; 2014.a oli 14 hõbemedaliga lõpetajat keskmise tulemusega 77,8. Kõigist lõpetajatest ületasid 75 palli läve ainult 10. 2015.a hõbemedaliga 17 lõpetajast ületasid 75 palli piiri 9. Hõbemedaliga lõpetajate keskmine tulemus 2015. a oli 76,9.

Et tõsta õppe- ja kasvatustegevuse tulemuslikkust, motiveerida õpilasi saavutama parimaid õpitulemusi, sooritama riigieksameid edukamalt, innustada teistele eeskujuks olema tehakse ettepanek tunnustada ühekordse rahalise preemiaga ainult neid üliõpilasi, kelle kuldmedaliga lõpetamise puhul keskmine riigieksamite tulemus on vähemalt 85 palli ning hõbemedaliga lõpetamise puhul riigieksamite keskmine tulemus on vähemalt 75 palli. Samal ajal hoitakse alles traditsiooni kinkida kuld- ja hõbemedaljonid kõigile üldhariduskooli medaliga lõpetajatele õppenõukogu otsuse alusel ning direktori teate kohaselt.

Ettepanekut rahalise tunnustuse määramise sidumisest riigieksamite tulemustega on arutatud 2.09.15, 7.10.15 ja 10.11.15 koolijuhtide koosolekul. Arutelu tulemusena on jõutud järeldusele eespool esitatud tingimuste kehtestamise mõistlikkusest ning vajadusest.

Lugupidamisega





Viktoria Lutus
juhataja 








Larissa Degel  359 9280
larissa.degel@narva.ee


